Hjertelunge-redning er hjertemassage og kunstig åndedræt, som borgerne skal lære ved hjælp af læringsdukker og instruktionsdvd'er. Det oplyser P4 Nordjylland. Det er Projekt Parat til Hjertestart, der har sat sig som mål, at 10.000 instruktions-sæt med læringsdukker og dvd'er skal nå ud til i alt ca. 30.000 borgere i Frederikshavn Kommune. - Vi kan ikke rigtig sætte antal på hvor mange liv, vi redder. Men vi håber, at det gør en forskel, sådan at vi ikke er bange for at træde til og hjælpe, siger projektleder i Projekt Parat til Hjertestart, Jyta Popik til P4 Nordjylland.

Referat:
Om halvandet år skal 30.000 borgere i Frederikshavn Kommune have lært hjertelunge-redning, fordi det vil kunne redde liv hvert år.